Anne Jortveit

Anne Jortveit (født 1967) er en norsk journalist, programleder, programdirektør, informasjonsrådgiver og politiker (Sp). Hun har siden 2014 hatt stillingen som prosjektleder og nestleder i Norsk klimastiftelse. Hun har tidligere hatt en lederstilling Kanal 24 og vært rådgiver på Stortinget.

Jortveit er utdannet sykepleier ved Høgskolen i Agder og gått BI mesterstudie «Grønn vekst».

Hun startet journalistkarrieren i Grimstad Adressetidende i 1991. Deretter jobbet som politisk reporter for TV 2-nyhetene og Dagbladet. I 1996 ble hun ansatt i P4. Her var hun programleder i aktualitetsprogrammet Sytten Tretti, programsjef (fra 1999) og ansvarlig redaktør (fra 2000). Hun sluttet i P4 i 2001 etter intern uro knyttet til ansettelsen av ny administrerende direktør. I 2003 ble hun tilsatt som kommentar- og debattredaktør i Kanal 24. Hun ble like etter programdirektør samme sted. Denne stillingen hadde hun frem til 2005 da hun ble journalist i samme kanal.

I 2010 gikk hun til stillingen som informasjonsrådgiver i miljøorganisasjonen Zero. Hun har siden 2014 hatt stillingen som prosjektleder og nestleder i Norsk klimastiftelse.Jortveit ny prosjektleder  (besøkt 23. juli 2015)

Jortveit har også vært politiker og representerte Senterpartiet i Aust-Agder. Hun var i en periode også rådgiver for Senterpartiets stortingsgruppe. Hun var leder i Senterungdommen i 1990.

 Referanser 

Kategori:Norske journalister
Kategori:Norske kommunikasjonsfolk
Kategori:Norske miljøvernere
Kategori:Norske radiojournalister
Kategori:Sp-politikere i Aust-Agder
Kategori:Senterungdommens ledelse
Kategori:Personer fra Grimstad kommune